اوركسترا القاهره السيمفونى

اتأسس اوركسترا القاهره السيمفونى فى سنه 1959 تحت قيادة المايسترو النمساوى فرانتس ليتشاور , اتولا بعده قيادة الأوركسترا المايسترو احمد عبيد والمايسترو يوسف السيسى. قاد الاوركسترا مشاهير الموسيقيين العالميين زى آرام خاتشاتوريان ، احمد عدنان سايجون، يهودى مينوهين، جينادى رودستفنسكى، يانوش كوكلا، پاتريك فورنيلييه. أشرف بنيامين وغيرهم. وبرضه شارك فى حفلاته كتير من مشاهير السوليست العالميين زى رودولف بوخبندر، چورچ ديموس، رمزى يسى، اندريه نافارا، ميستيلاف روستويوفيتش، فيكتوريا بوسينيكوفا وغيرهم.

كان أوركسترا القاهرة السيمفونى بيقدم حفلاته فى دار الأوبرا المصرية القديمة و كانت نشاطاته تتضمن تقديم حفلات سيمفونية ومصاحبة فرق الأوبرا والباليه المحلية والأجنبية ومن ضمنها: فرقة البولشوى وفرقة كيروف وفرقة الباليه الملكى بلندن.

وبعد انتقال الأوركسترا لدار أوبرا القاهرة الجديدة و تحت قيادة المايسترو احمد الصعيدى فى سنة 1990، تركزت نشاطات الأوركسترا فى اطار حفلات المزيكا السيمفونية اللى فتح آفاق جديدة لريبرتوار شاسع وعدد اكبر من الحفلات المقدمة، فصار ضمن ريبرتوار الأوركسترا أعمال لكل من برامز وبروكنر ومالر ورافيل وديبوسى وسترافنسكى وبروكوفيف وشوستاكوفيتش وغيرهم.
 شوف 
دار الأوبرا المصرية

تصنيف:ثقافة مصر
تصنيف:مزيكا
تصنيف:موسيقيين مصريين
تصنيف:فرق مزيكا مصرية